# అదనపు భాషగా ఇంగ్లీష్ (EAL): తల్లిదండ్రులు మరియు సంరక్షకులకు సమాచారం

విక్టోరియాలోని అన్ని ప్రభుత్వ పాఠశాలలు విక్టోరియన్‌ బోధనా ప్రణాళిక F-10 బోధిస్తాయి. ఫౌండేషన్‌ నుంచి 10వ సంవత్సరం వరకు ప్రతి చిన్నారి తప్పనిసరిగా ఏమి నేర్చుకోవాలో బోధనా ప్రణాళిక రూపొందిస్తుంది.

విక్టోరియన్‌ బోధనా ప్రణాళిక F-10, ఇంగ్లీష్‌ కరిక్యులమ్‌లో రెండు అభ్యాసన ప్రాంతాలుంటాయి: ఇంగ్లీష్‌ మరియు అదనపు భాషగా ఇంగ్లీష్ (EAL).

ఇంట్లో మరో భాష మాట్లాడే విద్యార్థుల కోసం EAL మరియు పాఠశాలలో ముందుకు సాగడానికి ఇంగ్లీష్‌ నేర్చుకోవాల్సిన అవసరముంది. EALలో, ఇంగ్లీష్ గురించి నేర్చుకుంటారు మరియు ఇతర అభ్యాస ప్రాంతాల్లో కవర్‌ అయ్యే విషయము మరియు అంశాలను నేర్చుకోవడానికి ఇంగ్లీష్ ఉపయోగిస్తారు. ఇంట్లో ఇంగ్లీష్‌ మాట్లాడే మరియు ప్రాథమిక భాషగా ఉండే విద్యార్థుల నుంచి వారికి భిన్నమైన అభ్యాసన అవసరాలు ఉంటాయి.

## EAL బోధనా ప్రణాళిక విధానాలు

EAL అభ్యసించేవారికి వారి వయస్సు మరియు సంవత్సరం స్థాయిని బట్టి EAL బోధనా ప్రణాళిక మూడు మార్గాలను వివరిస్తుంది:

* ఫౌండేషన్‌ నుంచి 2వ సంవత్సరం లో విద్యార్థుల కోసం మార్గం ఎ
* 2 నుంచి 8వ సంవత్సరంలో విద్యార్థుల కోసం మార్గం బి
* 7 నుంచి 10వ సంవత్సరంలో విద్యార్థుల కోసం మార్గం సి.

ఈ మూడు మార్గాల్లో ప్రతి ఒక్కటి భిన్నమైన స్థాయిల్లో విద్యార్థులు ఏమి చేయవచ్చో 'సరళమైన రాతపూర్వక నిబంధనలు మరియు ప్రశ్నలు' వంటివాటితో వివరిస్తుంది. విద్యార్థులు ఇంగ్లీష్ నేర్చుకుంటున్నప్పుడు ఈ మూడు మార్గాల మధ్యలో, వెంబడి పురోగతి సాధిస్తారు.

**ఇది ఎంత కాలం తీసుకుంటుంది?**

ఒక విద్యార్థి EAL నేర్చుకోవడం లేదా ఆపేయడానికి అవసరమైనంత సమయం లేదా ఏర్పాటు ఏదీ లేదు. సెకండరీ పాఠశాలలో విద్యార్థులకు అవసరమైన అకడమిమ్‌ భాష నేర్చుకోవడానికి, 5 మరియు 7 సంవత్సరాల మధ్య , మరియు కొన్నిసార్లు 10 సంవత్సరాలు తీసుకుంటుందని పరిశోధన తెలియచేస్తోంది. ఇంగ్లీష్‌ నేర్చుకోవడం ప్రారంభించినప్పుడు విద్యార్థికి ఎంత వయస్సు ఉంటుందనే వంటి అనేక కారకాలు ఆ విద్యార్థికి EAL లేదా ఇంగ్లీష్‌ ఒక మంచి ఎంపిక అవుతుందా నిర్ధారిస్తాయి. ఇంగ్లీష్‌ను ప్రాథమిక భాషగా మాట్లాడే విద్యార్థులలాగా అదే అకడమిక్‌ భాష స్థాయికి చేరుకోవడానికి ఇంగ్లీష్ నేర్చుకోవడం మొదలు పెట్టే పెద్ద వయస్సు విద్యార్థులకు మరింత సమయం అవసరం అవుతుంది.

EAL అభ్యాసం విద్యార్థులకు ఇంగ్లీష్‌లో బలమైన పునాదిని అందిస్తుంది, అది అన్ని అభ్యాస ప్రాంతాల్లో ముందుకు సాగడానికి వారికి సహాయపడుతుంది. మీ చిన్నారి EAL నుంచి ఇంగ్లీష్‌కి మారడానికి సిద్ధంగా ఉన్నారని మీ చిన్నారి ఉపాధ్యాయుడు మదింపు వేసినప్పుడు, దీనిని వారు మీతో చర్చిస్తారు. ఇంగ్లీష్ నేర్చుకోవడం కొనసాగించడానికి మీ చిన్నారికి ఉత్తమమైన మార్గాన్ని కలిసికట్టుగా మీరు నిర్ణయించవచ్చు.

**ఉపాధి మార్గాలు**

11వ మరియు 12వ సంవత్సరం కోసం విక్టోరియన్‌ సర్టిఫికెట్‌ ఆఫ్‌ ఎడ్యుకేషన్ (VCE) అధ్యయన రూపకల్పన EAL మరియు ఇంగ్లీష్ రెండింటిని ఆఫర్‌ చేస్తుంది. VCE EAL పూర్తి చేసిన విద్యార్థులు VCE ఇంగ్లీష్‌ పూర్తి చేసిన వారిలాగానే ఆస్ట్రేలియాలో యూనివర్శిటీకి వెళ్లడానికి లేదా మరో అధ్యయనం లేదా ఉపాధి మార్గాల అవకాశాలను కలిగి ఉంటారు.

**EAL విద్యార్థి నివేదికలు**

ప్రతి సంవత్సరం జూన్‌ మరియు డిసెంబర్‌లో, మీ చిన్నారి బోధనా ప్రణాళిక మార్గంతో పాటు, వారి పురోగతి గురించిన నివేదికను మీరు అందుకుంటారు. EAL నివేదికలో మూడు భాషా రీతుల కోసం ఒక మదింపు ఇమిడి ఉంటుంది. మాట్లాడడం మరియు వినడం, చదవడం మరియు చూడడం, మరియు రాయడం. ఈ ఫార్మాట్‌ ఇంగ్లీష్‌ నివేదికలాగా ఉంటుంది. ఈ నివేదిక అదనపు సమాచారాన్ని, ఉదాహరణకి, మీ చిన్నారి మెరుగుగా చేస్తున్న అంశాలు మరియు వారికి అదనపు సహాయం అవసరమయ్యే రంగాలను అందించవచ్చు.